# A Megújuló Magyarországért Alapítvány (MMAA) 2014. évi tevékenységéről szóló rövid tartalmi beszámoló

A Megújuló Magyarországért Alapítványt mint a Párbeszéd Magyarországért 2003. évi XLVII. törvény szerinti pártalapítványát 2014. augusztus 29-én jegyezték be jogerősen. A bejegyzés után az alapítvány kuratóriuma lemondott, helyére az alapító új kuratóriumi tagokat nevezett ki, és az új összetételű vezetéssel kezdte meg a működését az MMAA október 1-jén.

A kuratórium elfogadta az ügyrendjét, és a folyó évre vonatkozó költségvetését.

A kezdeti időszak a stratégia kidolgozásával és elfogadásával, a szervezeti, jogi, pénzügyi és fizikai infrastruktúra kialakításával telt. Október-november folyamán lezajlott a leendő munkatársak illetve rendszeres együttműködő partnerek, vállalkozók kiválasztása.

November-december folyamán kidolgoztuk az alapítvány vizuális arculatát, és megkezdtük az online felületek kialakítását, az MMAA honlapjának felépítését.

Decemberben megkezdődött az alapítvány két zászlóshajó-projektjének, a Zöld Terasz hálózatnak és a Re|Vízió Műhelynek az előkészítése, arculatának és stratégiájának kidolgozása.

Decemberben elkészült továbbá egy angol nyelvű bemutatkozó füzet, amelynek segítségével intenzív nemzetközi kapcsolatépítő munka kezdődött a szakmai együttműködések kialakításának céljával.

Budapest, 2015.06.29.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ügyvezető alelnök